พระมหากษัตริย์แห่งสเปน ตั้งแต่ 1874 ถึง 1885

**พระเจ้าอัลฟอนโซที่ 12** (สเปน: *Alfonso Francisco de Asís Fernando Pío Juan María de la Concepción Gregorio Pelayo*; 28 พฤศจิกายน ค.ศ. 1857 – 25 พฤศจิกายน ค.ศ. 1885) หรือที่เรียกพระองค์ว่า **ผู้สร้างสันติ** (สเปน: *El Pacificador*) หรือ (อังกฤษ: The Peacemaker) เป็น พระมหากษัตริย์แห่งสเปน ตั้งแต่วันที่ 29 ธันวาคม ค.ศ. 1874 จนกระทั่งสวรรคตใน 1885 หลักจากการปฏิวัติที่ทำให้สมเด็จพระราชินีนาถอิซาเบลที่ 2 พระราชมารดาของพระองค์ออกจากราชบัลลังก์ในปี 1868 อัลฟอนโซทรงศึกษาในออสเตรียและฝรั่งเศส พระราชมารดาของพระองค์สละราชสมบัติแก่พระองค์ในปี ค.ศ. 1870 และเสด็จกลับมายังสเปนในฐานะพระมหากษัตริย์ในปี ค.ศ. 1874 ภายหลังการรัฐประหารโดยทหารกับสาธารณรัฐสเปนที่ 1 พระองค์เสด็จสวรรคตในพระชนมายุ 27 พรรษา ในปี ค.ศ. 1885 และการขึ้นครองราชบัลลังก์ของพระเจ้าอัลฟอนโซที่ 13 พระราชโอรสองค์เดียวซึ่งพระราชสมภพในปีถัดมา พระองค์เป็นพระมหากษัตริย์องค์ล่าสุดของสเปนที่สวรรคตขณะอยู่บนราชบัลลังก์

พระราชประวัติ
-------------

เจ้าชายอัลฟอนโซ
พระเจ้าอัลฟอนโซที่ 12 ฉลองพระองค์เต็มยศ
พระเจ้าอัลฟอนโซที่ 12 เสด็จพระราชสมภพเมื่อวันที่ 28 พฤศจิกายน ค.ศ. 1857 ณ มาดริด เป็นพระราชโอรสพระองค์แรกในสมเด็จพระราชินีนาถอิซาเบลที่ 2 และฟรันซิสโก เด อาซิส พระราชสวามี พระองค์ได้รับการคาดการว่าจะทรงราชย์เป็นพระมหากษัตริย์แห่งสเปนต่อจากพระราชมารดา ทั้งนี้ ฟรันซิสโก เก อาซิส พระราชบิดาของพระองค์ทรงมีฐานันดรเป็นพระมหากษัตริย์แห่งสเปน และทรงมีฐานันดรที่ ฮิสมาเจสตี ซึ่งเป็นผู้ปกครองประเทศร่วมกับพระมเหสี

อภิเษกสมรส
----------

พระบรมฉายาลักษณ์พระเจ้าอัลฟอนโซที่ 12 และ สมเด็จพระราชินีมารีอา กริสตีนา ผู้เป็นพระญาติชั้นที่ 1 ในพระองค์ พระมเหสีพระองค์ที่ 2
อัลฟอนโซที่ 12 เข้าพระราชพิธีอภิเษกสมรสครั้งแรกกับ เมร์เซเดสแห่งออร์เลอ็อง เมื่อวันที่ 23 มกราคม ค.ศ. 1878 แต่ไม่ทรงมีพระราชบุตรร่วมกัน ต่อมา เมร์เซเดสแห่งออเรล็อง ได้สวรรคตลง จึงทรงเสกสมรสอีกครั้งกับ มารีอา กริสตีนาแห่งออสเตรีย มีพระราชบุตรดังนี้

1. มารีอา เด ลาซ เมร์เซเดส เจ้าหญิงแห่งอัสตูเรียส
2. มารีอา เตเรซา
3. พระเจ้าอัลฟอนโซที่ 13

สวรรคต
------

ขบวนพระบรมศพ
พระเจ้าอัลฟอนโซที่ 12 เสด็จสวรรคตเมื่อวันที่ 25 พฤศจิกายน ค.ศ. 1885 ซึ่งก่อนวันครบรอบพระชนมพรรษาปีที่ 28 พรรษาเพียง 3 วัน ด้วยทรงประชวรโรควัณโรค แต่สำนักพระราชวังได้ออกแถงการณ์ว่าสาเหตุของการสวรรคตนั้นคือโรคบิด

พระบรมราชานุสาวรีย์
ค.ศ. 1902 มารีอา กริสตีนา พระมเหสีพระองค์ที่ 2 มีพระราชประสงค์ตั้งพระบรมราชานุสาวรีย์พระเจ้าอัลฟอนโซที่ 12 โดยสร้างเสร็จในปี ค.ศ. 1922

หมายเหตุ
--------

1. ↑  ในภาษาของสเปน พระนามของพระองค์คือ:

	* อารากอน: *Alifonso XII*
	* อัสตูเรียส: *Alfonsu XII*
	* บาสก์: *Alfontso XII*
	* กาตาลา: *Alfons XII*
	* อุตซิตา: *Anfós XII*
	* กาลิเซีย: *Afonso XII*
	* สเปน: *Alfonso XII*

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พระเจ้าอัลฟอนโซที่ 12 แห่งสเปน**

* Historiaantiqua. *Alfonso XII; (Spanish)* (2008)


| ก่อนหน้า |  | พระเจ้าอัลฟอนโซที่ 12 แห่งสเปน |  | ถัดไป |
| --- | --- | --- | --- | --- |
| **พระเจ้าอามาเดโอที่ 1** |  |  **พระมหากษัตริย์แห่งสเปน** (29 ธันวาคม 1874 - 25 พฤศจิกายน 1885) |  | **พระเจ้าอัลฟอนโซที่ 13** |

| * ด
* ค
* ก
พระมหากษัตริย์แห่งสเปน |
| --- |
| Bandera del Rey de España | 
* การ์โลสที่ 1
* เฟลิเปที่ 2
* เฟลิเปที่ 3
* เฟลิเปที่ 4
* การ์โลสที่ 2
* เฟลิเปที่ 5 (ครั้งที่หนึ่ง)
* ลุยส์
* เฟลิเปที่ 5 (ครั้งที่สอง)
* เฟร์นันโดที่ 6
* การ์โลสที่ 3
* การ์โลสที่ 4
* เฟร์นันโดที่ 7 (ครั้งที่หนึ่ง)
* โฆเซที่ 1
* เฟร์นันโดที่ 7 (ครั้งที่สอง)
* อิซาเบลที่ 2
* อามาเดโอที่ 1
* อัลฟอนโซที่ 12
* อัลฟอนโซที่ 13
* ฆวน การ์โลสที่ 1
* เฟลิเปที่ 6

 | Escudo de armas del monarca de España |